Биллвайсит

Биллвайсит () нь Пакистаны Гилгит-Балтистаны Тогла тосгоноос хэдэн зуун ярдын зайд байрлах "Стак Нала"-гийн тун ховор пегматитаас олддог ислийн эрдэс юм. Биллвайсит нь зөвхөн лепидолитийн нэгэн талстыг бүрсэн байдлаар олдсон байдаг. Тухайн Биллвайситыг агуулсан ганц чулуу Эзэн Хааны Онтариогийн музейд, каталогын дугаар M5595-д хадгалагддаг. Биллвайсит нь сурьма, ниоби, тантал ба вольфрам гэх дөрвөн ховор элементийг агуулдаг. Биллвайситийг Санта Барбара дахь Калифорнийн их сургуулийн эрдэс судлаач Виллиам Вайсын нэрээр нэрлэсэн.

Анх олон улсын геологичдын бүлэг олж, улмаар 2010 онд Олон Улсын Эрдэс Зүйн Холбоо хүлээн зөвшөөрсөн. Энэхүү нээлтийг анх 2011 оны "Минералогик сэтгүүл" дээр зарлаж байсан ба 2012 онд Хавтрон нар "Канадын минералогист" сэтгүүлд дэлгэрэнгүй тайлбарласан.

Ангилал:Эрдэс